钦定古今图书集成/明伦汇编/氏族典/第080卷 > 吴原
## 钦定古今图书集成/明伦汇编/氏族典/第080卷 > 吴原

按《漳浦县志》：“原字道本。宪庙初，以兵科给事中首陈
正心任贤、重爵赏、节用度、斥异端五事。十五年，升都
给事中。汪直用事，初置西厂，专伺察，原请革之。时安
南窥滇，女直犯辽，原极言守臣贪恣误国。久之，升太
仆卿。弘治初，擢户部右侍郎，总督京储。四年，升左侍
郎。五年，两浙大水，民饥，奉敕兼左佥都御史往视，劝”
分平籴。又奏“蠲累年逋负数百万，防寇盗，抑豪强，筑
海堤，塞矿穴。”明年召还，以疾卒。